CELEX: 62021TN0806
Language: fi
Date: 2021-12-27 00:00:00
Title: Asia T-806/21: Kanne 27.12.2021 – NT v. EMA

14.2.2022   
            
            
               FI
            
            
               Euroopan unionin virallinen lehti
            
            
               C 73/66
            
         
      Kanne 27.12.2021 – NT v. EMA
      (Asia T-806/21)
      (2022/C 73/83)
      Oikeudenkäyntikieli: ranska
      
         Asianosaiset
      
      
         Kantaja: NT (edustaja: asianajaja N. de Montigny)
      
         Vastaaja: Euroopan lääkevirasto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 15.3.2021 tehdyn päätöksen
               
            
                  —
               
               
                  kumoamaan tarpeelliselta osin 30.9.2021 tehdyn päätöksen
               
            
                  —
               
               
                  velvoittamaan vastaajan maksamaan 2 500,00 euron korvauksen kantajan kärsimästä aineettomasta vahingosta
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja vetoaa kanteensa tueksi viiteen kanneperusteeseen.
      
                  1)
               
               
                  Ensimmäinen kanneperuste perustuu päätöksen oikeudellisesti riittämättömiin perusteluihin. Kantajan mukaan tilannetta ei tutkittu konkreettisesti ja yksityiskohtaisesti, minkä lisäksi päätelmissä oli ristiriitaisuutta. Hän vetoaa lisäksi ammattitaudin käsitteen virheelliseen soveltamiseen ja ilmeiseen arviointivirheeseen.
               
            
                  2)
               
               
                  Toinen kanneperuste perustuu siihen, ettei viraston neuvoa-antava lääkäri antanut kantajan nimittämälle lääkärille ja kolmannelle lääkärille tietoja tai antoi virheellisiä tietoja virkamiehiin sovellettavissa henkilöstösäännöissä tarkoitetuksi ammattitaudiksi luokittelemisesta.
               
            
                  3)
               
               
                  Kolmas kanneperuste perustuu menettelyvirheeseen ja työkyvyttömyyslautakunnan päätelmien ennenaikaisuuteen siitä syystä, että niissä olisi pitänyt ottaa huomioon työperäinen stressi ja että sen taustalla olevat syyt ovat tällä hetkellä hallinnollisen tutkinnan kohteena.
               
            
                  4)
               
               
                  Neljäs kanneperuste perustuu siihen, että kantajan oikeutta siihen, että sopimusten tekemiseen valtuutettu viranomainen kuulee häntä ennen päätöksen tekemistä, loukattiin, sekä huolenpitovelvollisuuden ja avustamisvelvollisuuden laiminlyöntiin ja hyvän hallinnon periaatteen loukkaamiseen.
               
            
                  5)
               
               
                  Viides kanneperuste perustuu kantajan hakemuksen käsittelyssä tehtyyn viraston virheeseen, josta aiheutui hänelle kohtuulliseksi arvioitu 2 500 euron aineeton vahinko.